[{"text_idx": "#000000", "text": "Paide kinos tuleb eesti filmide maraton"}, {"text_idx": "#000001", "text": "6. ja 7. novembril toimub Paide kinos Eesti ma\u0308ngufilmide maratonvaatamine \u2013 kahe pa\u0308eva jooksul on vo\u0303imalik a\u0308ra vaadata ku\u0308mme filmi. Valikus on filmid, mis valminud viimase paari aasta jooksul, neist kaks pole varem Paide kinos linastunud."}, {"text_idx": "#000002", "text": "Kinomaratoni korraldav Paide kino programmijuht Triin Randva\u0308li u\u0308tles, et idee sellist u\u0308ritust teha tuli filmivaatajatelt endilt. \u201cPaljud uurivad, kas on vo\u0303imalik u\u0308ht vo\u0303i teist filmi ja\u0308lle na\u0308ha ning peamiselt ku\u0308sitaksegi just eesti filme. Koostasingi kava selle ja\u0308rgi, mille vastu inimestel ko\u0303ige rohkem huvi on,\u201d ra\u0308a\u0308kis Randva\u0308li."}, {"text_idx": "#000003", "text": "Vaatama saab tulla ja\u0308rgmisi filme: \u201cVanamehe film\u201d, \u201cSandra saab to\u0308o\u0308d\u201d, \u201cKratt\u201d, \u201cKo\u0303hedad muinaslood\u201d ja \u201cO\u0308o\u0308lapsed\u201d linastuvad laupa\u0308eval ning pu\u0308hapa\u0308eval \u201cSipsik\u201d, \u201cVee peal\u201d, \u201cEesti matus\u201d, \u201cSkandinaavia vaikus\u201d ja \u201cO2\u201d. Mart Sanderi \u201cKo\u0303hedad muinaslood\u201d ning Martti Helde \u201cSkandinaavia vaikus\u201d on Paide kinos esmakordselt."}, {"text_idx": "#000004", "text": "Kui tavapilet maksab Paide kinos 4.50 \u20ac, siis filmimaratoni pilet u\u0308hele filmiseansile on 4 \u20ac, sooduspilet 3 \u20ac."}]